नई दिल्ली: आमतौर पर वैलेंटाइन्स डे के मौके पर कपल्स के लिए पार्टी रखी जाती है, लेकिन बॉलीवुड फिल्ममेकर करण जौहर ने कपल्स नहीं बल्कि सिंगल सेलेब्स के लिए ग्रैंड पार्टी का आयोजन किया. इस बैश में सिर्फ और सिर्फ वही सेलेब्स पहुंचे, जो किसी रिलेशनशिप में नहीं है. सोनाक्षी सिन्हा, अथिया शेट्टी, भूमि पेडनेकर , ऋतिक रोशन की एक्स वाइफ सुजैन खान, वाणी कपूर, सोफी चौधरी, अदिति राव हैदरी समेत कई एक्ट्रेस इसका हिस्सा बनीं. आदित्य रॉय कपूर, तुषार कपूर, डिनो मोरिया, सूरज पंचोली भी करण जौहर के गेस्ट बने. टीवी क्वीन एकता कपूर इस पार्टी में भाई तुषार के साथ शामिल हुईं. सोनाक्षी सिन्हा, सोफी चौधरी समेत कई सेलेब्स ने बैश की इनसाइड तस्वीरें इंस्टाग्राम पर साझा की है.